钦定古今图书集成/明伦汇编/闺媛典/第050卷 > 王宗妻柴氏
## 钦定古今图书集成/明伦汇编/闺媛典/第050卷 > 王宗妻柴氏

按《江宁县志》：“‘柴氏，王宗妻。宗为郡学生，力学成疾，柴
视汤药，昼夜不离。宗病笃，谓柴当及时改嫁，不必待
终丧也’。柴俛首哽咽而已。数日，其兄来视，泣告兄曰：
‘宗必不生，我无以安其心，惟一死耳，幸归告父母’。”及
宗濒危，殓具皆手制。迺以所用银挑牙二事，以一付
家人，云恐临时忘之，可以备含。即入别室，家人讶其久不出，视之，缢死矣。口中含所分银。《挑牙》一事，宗亦
随没。事闻旌表。